turjo4nis/wikipedia-bn-dump-20250701 huggingface dataset:
কায়া গারবার

কায়া জর্ডান গারবার (জন্ম সেপ্টেম্বর ৩, ২০০১) একজন মার্কিন অভিনেত্রী এবং শৈলী মডেল, যিনি বিখ্যাত আন্তর্জাতিক মডেল ব্যবস্থাপক প্রতিষ্ঠান আইএমজি মডেলস এর সাথে চুক্তিবদ্ধ। গারবার বিশ্ববিখ্যাত মার্কিন কিংবদন্তি মডেল সিনডি ক্রাওফোর্ড এবং সাবেক মার্কিন মডেল এবং ব্যবসায়ী রেন্ডে গারবার-এর কন্যা।

প্রাথমিক জীবন
কায়া, মার্কিন সাবেক মডেল এবং বর্তমানে একজন ব্যবসায়ী রেন্ডে গারবার এবং  বিশ্ববিখ্যাত মার্কিন কিংবদন্তি সুপারমডেল সিনডি ক্রাওফোর্ড-এর কন্যা। গারবারের বাবা একজন ইহুদি, অপর পক্ষে, তার মা জার্মান, ব্রিটিশ এবং ফরাসি বংশধর। যখন তার বয়স ছিল মাত্র ১০ বছর, তখন তিনি ইটালিয়ান বিলাসব্যসন ফ্যাশন (শৈলী) ভিত্তিক প্রতিষ্ঠান ভর্সেস এর বয়:কনিষ্ঠদের বিভাগ "ইয়ং ভর্সেস" এর হয়ে প্রথম মডেলিং জগৎ এ পা বাড়ান। তিনি মাত্র ১৫ বছর বয়সে মার্কিন দৃশ্যকাব্যমূলক ছোট পর্দার চলচ্চিত্র সিস্টার সিটিসS এ অভিনয় করার মাধ্যমে অভিনয় জীবনে অাত্বপ্রকাশ করেন। উল্লেখ্য: চলচ্চিত্রটি ২০১৬ সালে মুক্তি পায়।

মডেল হিসেবে কর্মজীবন
তিনি জনপ্রিয় কিছু ম্যাগাজিনের জন্যও মডেলিং করেছেন, যেগুলোর মধ্যে জনপ্রিয় মার্কিন ম্যাগাজিন ভোগ, কিশোর, কিশোরীদের টিন ভোগ এবং আরেকটি মার্কিন ম্যাগাজিন পপ ম্যাগাজিনঅন্যতম।  ২০১৭ সালে, তিনি বেলজিয়ান ফ্যাশন ডিজাইনার রাফ সিমনস (বতর্মানে কেলভিন ক্যালেন এর প্রধান উদ্ভাবনী কর্মকর্তা) এর কেলভিন ক্যালেন কালেকশন-এ র‍্যাম্পে হাটার মাধ্যমে তিনি র‍্যাম্প মডেল হিসেবে অভিষিক্ত হন, পরবর্তীতে তার মায়ের সাথে "২০১৮ স্প্রিং ফ্যাশন উইক" এর সময় কালে বিভিন্ন স্বনামধন্য ফ্যাশন হাউজ এবং ফ্যাশন ডিজাইনারদের জন্য র‍্যাম্পে হাটেন, যেগুলোর মধ্যে মার্ক জেকবস, বারবেরি, আলেক্সেন্ডার ওয়াং, কোচ, প্রাডা, চানেল, ফেন্ডি, মোসচিনো, এবং ভার্সেস অন্যতম।

চলচ্চিত্র সমূহ 
 ২০১৬, সিস্টার সিটিস - তরুনী ক্যারোলিন

তথ্যসূত্র

বহিঃসংযোগ

২০০১-এ জন্ম
জীবিত ব্যক্তি
মার্কিন শিশু অভিনেত্রী
মার্কিন শিশু মডেল
২১শ শতাব্দীর মার্কিন অভিনেত্রী
ক্যালিফোর্নিয়া থেকে নারী মডেল
মার্কিন চলচ্চিত্র অভিনেত্রী
ইংরেজ বংশোদ্ভূত মার্কিন ব্যক্তি
ফরাসি বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি
ইহুদি বংশোদ্ভূত মার্কিন ব্যক্তি
ইহুদি নারী মডেল
ক্যালিফোর্নিয়ার নারী মডেল
মার্কিন বেশভূষাশৈলী নকশাবিদ
মার্কিন নারী বেশভূষাশৈলী নকশাবিদ
বাংলাদেশ জলবায়ু পরিবর্তন ট্রাস্ট

বাংলাদেশ জলবায়ু পরিবর্তন ট্রাস্ট হচ্ছে বাংলাদেশের একটি সরকারি ট্রাস্ট যা জলবায়ু পরিবর্তনের ফলে সৃষ্ট সমস্যার কারণে ব্যবস্থাগ্রহণে তহবিল সংগ্রহ করে থাকে।

ইতিহাস
বাংলাদেশ জলবায়ু পরিবর্তন ট্রাস্ট ১৩ অক্টোবর ২০১০ সালে জলবায়ু পরিবর্তন ট্রাস্ট আইন, ২০১০ এর বিল পাশের মাধ্যমে প্রতিষ্ঠিত হয়েছিল। এটা পরিবেশ ও বন মন্ত্রণালয়ের অধীনে কাজ করে। ২০১৭ সালের এপ্রিল মাসে, বাংলাদেশ কেমিক্যাল ইন্ডাস্ট্রিজ কর্পোরেশন এর সভাপতি থেকে মোহাম্মদ ইকবালকে বাংলাদেশ সরকার বাংলাদেশ জলবায়ু পরিবর্তন ট্রাস্টের পরিচালনা ব্যবস্থাপক হিসেবে নিয়োগ দেয়। তিনি তার পূর্বের অবস্থান ছাড়তে অস্বীকৃতি জানান এবং তার পদ পরিবর্তনের বিরুদ্ধে লড়ে যাচ্ছেন। বাংলাদেশ সরকার এই তহবিলের জন্য $৪০০০ কোটি ডলার বণ্টন করে দিয়েছে।

তথ্যসূত্র

বাংলাদেশের সরকারি মালিকানাধীন কোম্পানি
২০১০-এ বাংলাদেশে প্রতিষ্ঠিত
বাংলাদেশ ভিত্তিক সংগঠন
ঢাকা ভিত্তিক সংগঠন
বাংলাদেশে জলবায়ু পরিবর্তন
বাংলাদেশের সরকারি সংস্থা
সৈয়দা সাকিনা ইসলাম

সৈয়দা সাকিনা ইসলাম (৭ অক্টোবর ১৯২৮ - ২১ আগস্ট ২০০৮) ছিলেন দুইবারের নির্বাচিত সংসদ সদস্য। তিনি ১৯৭৯ সালে বাংলাদেশ জাতীয়তাবাদী দল এবং ১৯৮৬ সালে জাতীয় পার্টি থেকে সংসদ সদস্য হিসেবে নির্বাচিত হয়েছেন। এছাড়া তিনি ছিলেন বরিশাল মহিলা ক্লাবের প্রতিষ্ঠাতা সম্পাদিকা। সাকিনা ইসলাম আজাদহিন্দ ফৌজের স্বেচ্ছাসেবী সদস্য ছিলেন।

জন্ম ও শিক্ষাজীবন
সৈয়দা সাকিনা ইসলামের জন্ম কলকাতায়। তিনি ছিলেন কলকাতা কর্পোরেশনের সাবেক মেয়র, ভারতীয় পার্লামেন্টের লোকসভার সদস্য সৈয়দ বদরুদ্দোজার জ্যৈষ্ঠ কন্যা। । তার মায়ের নাম জয়নব বেগম। পরিবারের ১০ ভাই বোনের মধ্যে উনি ছিলেন সবার বড়। তিনি কলকাতা ভিক্টোরিয়া স্কুল ও লেডি ব্রাবন কলেজ থেকে পড়াশোনা শেষ করেন।

কর্মজীবন
সাকিনা ইসলাম দুইবার সংসদ সদস্য নির্বাচিত হয়েছেন। ১৯৭৯ সালে বরিশাল ও ভোলা জেলা থেকে তিনি সংসদ সদস্য হিসেবে নির্বাচিত হন। পরবর্তীতে ১৯৮৬ সালে বরিশাল, ঝালকাঠি ও পিরোজপুর থেকে সংসদ সদস্য হিসেবে নির্বাচিত হন। তিনি বরিশাল পৌরসভার কমিশনার, কারাপরিদর্শক, বরিশাল জেলা আইন শৃঙ্খলা কমিটির কার্যকরী সদস্য ছিলেন। সাকিনা ইসলাম জাতীয় মহিলা দলের কেন্দ্রীয় কমিটির সহ সভানেত্রী, বাংলাদেশ জাতীয় মহিলা সংস্থার বরিশাল জেলার সভানেত্রী, জাতীয় পার্টির কেন্দ্রীয় মহিলা পার্টির সাধারণ সম্পাদিকা এবং বরিশাল জেলা শাখার উপদেষ্টার দায়িত্ব পালন করেছেন। তিনি ছিলেন বাংলাদেশ জাতীয় সংসদের স্পিকার প্যানেলের প্রথম নারী সদস্য ছিলেন। ১৯৭৭ সালে বরিশাল পৌরসভার কমিশনার হিসেবে এশিয়ান মহিলা সম্মেলনে ম্যানিলা যাওয়ার সুযোগ পান এবং ১৯৭৮ সাথে মহিলা মন্ত্রণালয় দ্বারা মনোনীত হয়ে ওয়ার্ল্ড উইমেন্স ডেভেলপমেন্ট সম্মেলনে যোগ দেন। ১৯৭৯ সালে সংসদ সদস্য থাকাকালীন সময় রাষ্ট্রপতি জিয়াউর রহমানের সফরসঙ্গী হিসেবে লুসাকায় অনুষ্ঠিত কমনওয়েলথ কনফারেন্স এ যোগ দেন।

ব্যক্তিগত জীবন
তার স্বামী ফখরুল ইসলাম খান ছিলেন সম্পাদক, সাংস্কৃতিক সংগঠক, নাট্যকার, প্রযোজক ও পরিচালক। এ দম্পতির এক ছেলে আমিরুল ইসলাম খান বুলবুল এবং দুই কন্যা শবনম ওয়াদুদ কেয়া ও সাগুফা খানম জোয়ারদার। তিনি ছিলেন খান বাহাদুর হাশেম আলীর পুত্রবধু।

তথ্যসূত্র 

২০০৮-এ মৃত্যু
জাতীয় সংসদের মহিলা সদস্য
১৯২৮-এ জন্ম
দ্বিতীয় জাতীয় সংসদ সদস্য
তৃতীয় জাতীয় সংসদ সদস্য
বাঙালি মুসলিম
২০শ শতাব্দীর বাঙালি
কলকাতার ব্যক্তি
মুর্শিদাবাদ জেলার ব্যক্তি
বাংলাদেশ জাতীয়তাবাদী দলের রাজনীতিবিদ
২০শ শতাব্দীর বাংলাদেশী নারী রাজনীতিবিদ
ভারতীয় বংশোদ্ভূত বাংলাদেশী ব্যক্তি
আরব বংশোদ্ভূত বাংলাদেশী ব্যক্তি
পশ্চিমবঙ্গের রাজনীতিবিদ
লেডি ব্র্যাবোর্ন কলেজের প্রাক্তন শিক্ষার্থী
ফ্রেডি দারুওয়ালা

ফ্রেডি দারুওয়ালা হচ্ছেন একজন ভারতীয় মডেল এবং অভিনেতা। তিনি ২০১৪ সালে মুক্তিপ্রাপ্ত বলিউড চলচ্চিত্র হলিডে: এ সোলজার ইজ নেভার অফ ডিউটির মাধ্যমে অধিক জনপ্রিয়তা অর্জন করেন।

চলচ্চিত্রের তালিকা

তথ্যসূত্র

বহিঃসংযোগ

জীবিত ব্যক্তি
১৯৮৪-এ জন্ম
ভারতীয় পুরুষ মডেল
হিন্দি চলচ্চিত্র অভিনেতা
ভারতীয় চলচ্চিত্র অভিনেতা
পারসি ব্যক্তি
গুজরাতি ব্যক্তি
১৯৮০-এর দশকে জন্ম
২০১৭-এর উত্তরাখণ্ড ভূমিকম্প

২০১৭ উত্তরাখণ্ড ভূমিকম্প ৬ ফেব্রুয়ারি ভারতের উত্তরাখণ্ড রাজ্যের রুদ্রপ্রয়াগ জেলার নিকটে ১৬.১ কিলোমিটার (১০ মাইল) গভীরে ৫.১ মাত্রায় অনুভূত হয়। ভূকম্পনটি ভারতের জাতীয় রাজধানী দিল্লী এনসিআর এবং পার্শ্ববর্তী গুড়গাঁও, পাঞ্জাব এবং ভারতের উত্তরাঞ্চলের অন্যান্য স্থান থেকেও ৩০ সেকেন্ড অবিরতভাবে অনুভূত হয়। উপকেন্দ্রের আশপাশে বিভীষিকা সহ ১জন আহত হয়। ভবনসমূহে অনেক ফাটল পরিলক্ষিত হয়।

আরো দেখুন
 ২০১৭-এর ভূমিকম্পের তালিকা

তথ্যসূত্র

২০১৭-এ ভূমিকম্প
২০১৭-এ ভারতে দুর্যোগ
উত্তরাখণ্ডে দুর্যোগ
ভারতে ভূমিকম্প
উত্তরাখণ্ডের ইতিহাস
রুদ্রপ্রয়াগ
২০১৭-এ ভারতে বিপর্যয়
জি সিনে পুরস্কার

জী সিনে পুরস্কার (সঙ্খেপে ZCA), হচ্ছে ভারতের হিন্দি চলচ্চিত্র একটি চলচ্চিত্র পুরস্কার।

১৯৯৯ সালে মুম্বাইতে প্রথমবারের মতো জি সিনে পুরস্কার অনুষ্ঠিত হয়। দুবাইতে আয়োজিত হওয়ার মাধ্যমে জেডসিএ আন্তর্জাতিকভাবে জনপ্রিয়তা লাভ করে। পরবর্তী বছরগুলোতে জি সিনে পুরস্কার লন্ডন, মরিশাস, মালয়েশিয়া এবং লন্ডনের মতো শহরে আয়োজিত হয়েছে। ২০০৯ থেকে ২০১০ সাল পর্যন্ত জি সিনে পুরস্কার অনুষ্ঠিত হয়নি, কিন্তু ২০১১ সাল হতে এটি পুনরায় চালু হয় এবং ২০১২ সালে এটি সিঙ্গাপুরে অনুষ্ঠিত হয়। ২০১২ সালে জি সিনে পুরস্কার মাকাওতে অনুষ্ঠিত হয়েছে।

পুরস্কারসমূহ
দর্শকের পছন্দ

 শ্রেষ্ঠ চলচ্চিত্র
 শ্রেষ্ঠ অভিনেতা
 শ্রেষ্ঠ অভিনেত্রী
 বর্ষসেরা গান

সমালোচকদের পছন্দ

 শ্রেষ্ঠ চলচ্চিত্র (সমালোচক)
 শ্রেষ্ঠ অভিনেতা (সমালোচক)
 শ্রেষ্ঠ অভিনেত্রী (সমালোচক)
 শ্রেষ্ঠ পরিচালক
 শ্রেষ্ঠ পার্শ্ব অভিনেতা
 শ্রেষ্ঠ পার্শ্ব অভিনেত্রী
 শ্রেষ্ঠ খলনায়ক
 শ্রেষ্ঠ কৌতুকাভিনেতা
 শ্রেষ্ঠ আশাপ্রদ
 শ্রেষ্ঠ পুরুষ অভিষেক
 শ্রেষ্ঠ নারী অভিষেক
 শ্রেষ্ঠ সঙ্গীত পরিচালক
 শ্রেষ্ঠ গীতিকার
 শ্রেষ্ঠ পুরুষ নেপথ্য কণ্ঠশিল্পী
 শ্রেষ্ঠ নারী নেপথ্য কণ্ঠশিল্পী
 আজীবন সম্মাননা

কারিগরী পুরস্কার

 শ্রেষ্ঠ আবহ সঙ্গীত
 শ্রেষ্ঠ সংলাপ
 শ্রেষ্ঠ কাহিনী
 শ্রেষ্ঠ চিত্রনাট্য
 শ্রেষ্ঠ চিত্রগ্রহণ
 শ্রেষ্ঠ চিত্রসম্পাদনা
 শ্রেষ্ঠ মারপিট
 শ্রেষ্ঠ শিল্প নির্দেশনা
 শ্রেষ্ঠ শব্দগ্রহণ
 শ্রেষ্ঠ নৃত্য পরিচালনা
 শ্রেষ্ঠ পোশাক
 শ্রেষ্ঠ প্রক্রিয়াকরণ
 শ্রেষ্ঠ প্রচার
 শ্রেষ্ঠ সঙ্গীত রেকর্ডিং
  শ্রেষ্ঠ চাক্ষুষ প্রভাব

আরো দেখুন
 জাতীয় চলচ্চিত্র পুরস্কার
 ফিল্মফেয়ার পুরস্কার
 আইফা পুরস্কার
 স্টারডাস্ট পুরস্কার

তথ্যসূত্র

বহিঃসংযোগ
 
 

১৯৯৮-এ প্রবর্তিত পুরস্কার
সাসক্যাচুয়ান

সাসকাচুয়ান (, ) পশ্চিম কানাডার একটি বৃক্ষহীন তৃণভূমিময় তথা প্রেইরি এবং বোরিয়াল প্রদেশ, ও প্রাকৃতিক সীমানা ছাড়া একমাত্র প্রদেশ। এটি  আয়তন নিয়ে গঠিত, এর ১০ শতাংশের বেশি এলাকা () মিঠা জল, বেশির ভাগ নদী, জলাধার এবং প্রদেশের ১০০,০০০ হ্রদসমূহ নিয়ে গঠিত।

সাসকাচুয়ান প্রদেশটি পশ্চিমে অ্যালবার্টা, উত্তর দিকে উত্তরপশ্চিম অধীনস্থ অঞ্চলসমূহ, পূর্বদিকে ম্যানিটোবা, উত্তরপূর্বে নুনাভুট প্রদেশ, এবং দক্ষিণে মার্কিন যুক্তরাষ্ট্রের মন্টানা ও নর্থ ডাকোটা রাজ্য দ্বারা বেষ্টিত। ২০১৭ সালের শেষের দিকের হিসাব অনুুযায়ী, সাসকাচুয়ানের জনসংখ্যা আনুমানিক  জন। অধিবাসীরা প্রধানত প্রদেশের দক্ষিণ প্রেইরি (বৃক্ষহীন তৃণভূমি অঞ্চল) অঞ্চলের অর্ধেকে বাস করে, যেখান উত্তরে বোরিয়ালের অর্ধেক বেশিরভাগই বনভূমি এবং খুবই কম জনসংখ্যাবহুল। মোট জনসংখ্যার মধ্যে, প্রায় অর্ধেক প্রদেশের বৃহত্তম শহর স্যাসকাটুন অথবা প্রাদেশিক রাজধানী রেজিনা-এ বসবাস করে। অন্যান্য উল্লেখযোগ্য শহরগুলি হল প্রিন্স আলবার্ট, মুস জাও, ইয়র্কটন, সুইফট কারেন্ট, নর্থ ব্যাটেলফোর্ড, মেলফোর্ট এবং সীমান্তবর্তী শহর লয়েডমিনস্টার (আংশিকভাবে অ্যালবার্টায়)।

ব্যুৎপত্তি
এই প্রদেশের নামটি সাসক্যাচুয়ান নদী থেকে এসেছে। নদীটি ক্রি ভাষায়  ("দ্রুত প্রবাহিত নদী") নামে পরিচিত ছিল।

ভূগোল
সাসক্যাচুয়ান এর সীমানা মূলত লম্বা এবং অক্ষাংশের ভৌগোলিক দিকনির্দেশনা অনুসরণ করে, প্রাদেশিকভাবে প্রায় চতুর্ভুজ, অথবা চারপাশে একই আকৃতির। যাইহোক ৪৯ তম সমান্তরাল সীমানা এবং ৬০ তম উত্তর সীমানা গ্লোব এবং অনেক মানচিত্রে ঘূর্ণিত হয়। উপরন্তু, প্রদেশের পূর্ব সীমান্ত আংশিকভাবে লম্বা লাইনের একটি রেখা অনুসরণ করার চেয়ে বাঁকা, কারণ হোমস্টেড প্রোগ্রামের (১৮৮০-১৯২৮) পূর্বে জরিপকারীরা সংশোধনের লাইনগুলি তৈরি করেছিলেন।

প্রদেশটির সর্বোচ্চ পয়েন্ট, , যা অ্যালবার্টা প্রাদেশিক সীমানা থেকে ২ কিমি কম দূরত্বে সাইপ্রেস পর্বতে অবস্থিত। সর্বনিম্ন পয়েন্ট হল আথাবাস্কা হ্রদের তীর, যা  ।

পৌরসভা

জনসংখ্যায় দশটি বৃহত্তম পৌরসভা

এই তালিকায় লয়েডমিনস্টার অন্তভুর্ক্ত হয়নি, যাতে ৩১,৪১০ জনসংখ্যা রয়েছে কিন্তু এটি অ্যালবার্টা-সাসক্যাচুয়ান সীমান্তের মধ্যে বিস্তৃত। ২০১৬ অনুযায়ী, ১১,৭৬৫  জন সাসক্যাচুয়ান অংশে বসবাস করে, যা এটিকে সাসক্যাচুয়ানের ৮ম বৃহত্তম পৌরসভা করবে। তালিকাভুক্ত সমস্ত সম্প্রদায় প্রদেশ দ্বারা শহর বিবেচিত হয়; ৫,০০ বা তার বেশি জনসংখ্যা সহ প্রদেশের পৌরসভা অফিসিয়াল "শহর" হিসেবে স্বীকৃতি পেতে পারে।

তথ্যসূত্র

বহিঃসংযোগ

 সাসক্যাচুয়ানের ইনসাইক্লোপিডিয়া
 
 রয়্যাল কানাডিয়ান মাউন্টেড পুলিশ
 সার্সকট্যুরিসম
 সাসক্যাচুয়ান হিস্টোরি অনলাইন

কানাডার প্রদেশ
এস এম নজরুল ইসলাম (ব্যবসায়ী)

এস এম নজরুল ইসলাম (জন্ম: ৭ মে ১৯২৪ - মৃত্যু: ১৭ ডিসেম্বর ২০১৭)  বাংলাদেশের প্রখ্যাত একজন ব্যবসায়ী। তিনি ইলেক্ট্রনিক্স কোম্পানি ওয়াল্টন গ্রুপ ও মার্সেল গ্রুপ দুটির প্রতিষ্ঠাতা। প্রথমে তিনি রেজভি এন্ড ব্রাদার্স নামে ১৯৭৭ সালে একটি কোম্পানি প্রতিষ্ঠা করেন। যার সংক্ষিপ্ত নাম ছিলো আরবি গ্রুপ।

জন্ম ও পারিবারিক জীবন 
এস এম নজরুল ইসলামের জন্ম বাংলাদেশের টাঙ্গাইল সদর উপজেলার গোসাই জোয়াইর নামক গ্রামে। তার পাঁচ ছেলে ও দুই মেয়ে রয়েছে। তিনি ইসলামের ৫ম স্তম্ভ পবিত্র হজ্জ পালন করেছেন।

কর্মজীবন 
এস এম নজরুল ইসলামের পিতা ছিলেন একজন ব্যবসায়ী। সেই সুবাধে তিনি তার পিতার সাথে ব্যবসায় নেমে পড়েন। তিনি এবং তার পিতা স্বাধীনতার আগে ভারতের আসামের সাথে নৌপথে ব্যবসা করতেন। পরে বাংলাদেশ স্বাধীন হওয়ার পর তিনি নিজে আলাদা ব্যবসা শুরু করেন। ১৯৭৭ সালে তিনি রেজভি এন্ড ব্রাদার্স নামে একটি কোম্পানি প্রতিষ্ঠা করেন। যা তার বড় ছেলে এস এম নুরুল ইসলাম রিজভির নামানুসারে করেছেন। বিভিন্ন ব্যবসার পাশাপাশি তিনি দুটি ইলেক্ট্রনিক্স কোম্পানি গড়ে তুলেন। প্রথমটি হলো ওয়ালটন ও দ্বিতীয়টি মার্সেল।

ব্যবসায়ীক কর্মকাণ্ড 
এস এম নজরুল ইসলাম তিনি টাঙ্গাইল কেন্দ্রীয় সমবায় ব্যাংকের পরিচালক, জমি বন্ধকি ব্যাংকের প্রতিষ্ঠাতা পরিচালক, জেলা সার ব্যবসায়ী সমিতির সভাপতি ও গোসাই জোয়াইর আজিম মেমোরিয়াল উচ্চ বিদ্যালয়ের সভাপতি ছিলেন। ব্রিটিশ শাসনামলে তার প্রথম ব্যবসায়ীক জীবনে শুরু হয় কর্ণফুলি পেপার মিলের ঠিকাদারি দিয়ে। এরপর অন্যান্য ঠিকাদারি ব্যবসাও করেন। পরবর্তীতে তিনি নিজস্ব টিনের ব্যবসা করেছেন।

অবদান 
এস এম নজরুল ইসলাম একজন ব্যবসায়ী হওয়া সত্ত্বেও সমাজ সেবামূলক কর্মকাণ্ডেও জড়িত ছিলেন। তার মধ্যে উল্লেখযোগ্য হলো তার নিজস্ব জমির ওপর নির্মাণ করেছেন গোসাই জোয়াইর কমিউনিটি ক্লিনিক।

তথ্যসূত্র 

১৯২৪-এ জন্ম
বাংলাদেশী ব্যবসায়ী
২০১৭-এ মৃত্যু
পাকবিড়রা জৈন মন্দির

পাকবিড়রা জৈন মন্দির তিনটি মন্দিরের একটি সংগ্রহ। এই জৈন মন্দিরটি ভারতের পশ্চিমবঙ্গ রাজ্যের পুরুলিয়া জেলার পাকবিড়রায় অবস্থিত। এখানে অবস্থিত একটি স্মৃতিফলক নবম এবং দশম শতাব্দী থেকে মন্দিরটির অস্থিতের কথা উল্লেখ করে। এই মন্দিরে উপস্থিত বেশিরভাগ ভাস্কর্যগুলিই হল ৭.৫ মিটার উচ্চ শিতলনাথ মূর্তি এবং পদ্মপ্রভা ৮ ফুট উঁচু মূর্তি। পদ্মপ্রভা মূর্তিটি হিন্দু ধর্ম বিশ্বাসের মানুষেরা ভৈরবনাথ হিসেবেও পূজা করা হয়। মন্দিরটিতে তীর্থঙ্কর ধর্মাচরণ, পার্থনাথ, মহাবীর, দেবী অম্বিকা ও পদ্মাবতীসহ ভাস্কর্য রয়েছে।

এই মন্দিরে মোল্ডিং-এর সরলীকৃত দল এবং প্রাচীর কুলুঙ্গির বিভিন্ন স্তর এবং নিম্ন ছদ্মরূপ পাথর মৌলিক ত্রি-রাঢ় পরিকল্পনা আছে। প্রধান মন্দিররে রয়েছে প্রাথমিক কক্ষ এবং পবিত্র স্থান। কঞ্চি মন্দির, পশ্চিম দিকে মুখ করে, সম্ভবত একটি তীর্থাঙ্কর ২ মিটার উচ্চ প্রকাণ্ড চিত্র, তার উচ্চ আসনে বসানো পদ্ম চিহ্ন সন্নিবেশিত। মন্দিরটি আটটি তীর্থঙ্করের ভাস্কর্য রয়েছে যার মধ্যে তিনটি রিষাননাথ, মহাবীর ২, সম্ভভনাথ, পদ্মফারা, চন্দ্রপ্রভা এবং যক্ষ ও ইয়াকি দুইটি শাখাগুলির মধ্যে একটি গাছের নিচে একটি গাছের নিচে রয়েছে। তিনটি আয়াগাপেট বা ভক্ত স্তূপ এবং শিশু এবং পরিচারক সহ একটি অম্বিকা মূর্তি, এখানে একটি ফুলের চা নিচে সিংহের উপর দাঁড়িয়ে রয়েছে।

তথ্যসূত্র

পুরুলিয়া জেলার মন্দির

৯ম শতাব্দীর জৈন মন্দির
ঝিনাইদহ সরকারি উচ্চ বিদ্যালয়

ঝিনাইদহ সরকারি উচ্চ বিদ্যালয় বাংলাদেশের ঝিনাইদহ জেলার একটি শিক্ষা প্রতিষ্ঠান। ১৮৭৭ সালে প্রতিষ্ঠিত এই বিদ্যালয়টি জেলার এবং বাংলাদেশেরও অন্যতম প্রাচীন শিক্ষা প্রতিষ্ঠান।

অবস্থান 
ঝিনাইদহ সরকারি উচ্চ বিদ্যালয়টি খুলনা বিভাগের ঝিনাইদহ জেলা সদরে অবস্থিত। ঐতিহ্যবাহী এ বিদ্যালয়টির অবস্থান ঝিনাইদহ শহরের প্রাণকেন্দ্রে শেরেবাংলা সড়কের পশ্চিম পার্শ্বে এবং জেলার প্রধান ডাকঘর থেকে এক কিলোমিটার দূরত্বের মধ্যে।

ইতিহাস 

১৮৭৭ সালে এই বিদ্যালয়টি ঝিনাইদহ মহকুমার শিক্ষানুরাগী ব্যক্তিবর্গের প্রচেষ্টায় শহর সংলগ্ন নবগঙ্গা নদীর তীরে এইচ. ই. (উচ্চ ইংরেজি) স্কুল হিসেবে প্রতিষ্ঠিত হয়। পরবর্তীতে ভুটিয়ারগাতির জমিদার মোহাম্মদ আব্দুল কাদের জোয়ার্দার মহাশয় বিদ্যালয়টি স্থাপনের জন্য জমি দান করলে বিদ্যালয়টি বর্তমান স্থানে স্থানান্তরিত হয়। প্রাথমিক অবস্থায় এটি কলকাতা বিশ্ববিদ্যালয় কর্তৃক এইচ. ই. স্কুল হিসেবে স্বীকৃতি লাভ করে। স্কুলটি স্থানীয়  মানুষদের কাছে বয়েজ স্কুল নামেই অধিক পরিচিত।

তথ্যসূত্র

বহিঃসংযোগ 
 অফিসিয়াল ওয়েব সাইট। 
 ঝিনাইদহ সরকারি উচ্চ বিদ্যালয় - বাংলাপিডিয়া হতে সংকলিত নিবন্ধ।

ঝিনাইদহ জেলার বিদ্যালয়
১৮৭৭-এ প্রতিষ্ঠিত শিক্ষাপ্রতিষ্ঠান
১৮৭৭-এ ব্রিটিশ ভারতে প্রতিষ্ঠিত
বাংলাদেশের উচ্চ বিদ্যালয়
১৮৭৭-এ ভারতে প্রতিষ্ঠিত
বঙ্কিম পুরস্কার

বঙ্কিম পুরস্কার (বঙ্কিম স্মারক পুরস্কার) পশ্চিমবঙ্গ সরকার কর্তৃক বাংলা কথাসাহিত্যে অবদানের জন্য দেওয়া সর্বোচ্চ পুরস্কার। খ্যাতিমান বাঙালি সাহিত্যিক বঙ্কিমচন্দ্র চট্টোপাধ্যায়ের স্মরণে এই পুরস্কারটি প্রতিষ্ঠিত হয় ১৯৭৫ সালে। এই পুরস্কার প্রদানের দায়িত্ব ২০০৩ সালে থেকে তথ্য ও সাংস্কৃতিক বিষয়ক বিভাগের অধীনে রয়েছে এবং  পশ্চিমবঙ্গ বাংলা আকাদেমির অধীনে আনা হয়েছে। এই পুরস্কার পশ্চিমবঙ্গের মুখ্যমন্ত্রী কর্তৃক প্রদান করা হয়।

পুরস্কার প্রাপক  
 ১৯৭৫ - প্রবোধচন্দ্র সেন - সমালোচনা সাহিত্য (প্রবন্ধ)
 ১৯৮২ - গৌরকিশোর ঘোষ -  সাগিনা মাহাতো ও অন্যান্য (গল্প)
 ১৯৮৩ - সুনীল গঙ্গোপাধ্যায়  - সেই সময় (উপন্যাস, ২ টি খন্ড)
 ১৯৮৪ - সুশীল জানা<ref
name="who">Dutt, Kartik Chandra, Who's who of Indian Writers, 1999: A-M, Sahitya Akademi, 1999</ref> - শ্রেষ্ঠ কবিতা (কবিতা)
 ১৯৮৫ - প্রফুল্ল রায় -  আকাশের নিচে মানুষ  (উপন্যাস)
 ১৯৮৬ - অমিয়ভূষণ মজুমদার  - রাজনগর (উপন্যাস)
 ১৯৮৭ - অমলেন্দু চক্রবর্তী  - যাবজ্জীবন (উপন্যাস)
 ১৯৮৮ - শচীন্দ্রনাথ বন্দ্যোপাধ্যায় <ref
name="who"/> - বন্দরে বন্দরে (উপন্যাস)
 ১৯৮৯ - ননী ভৌমিক  - ধুলোমাটি (উপন্যাস)[২২]
 ১৯৯০ - দিব্যেন্দু পালিত - ঢেউ (কবিতা)
 ১৯৯১ - কমলকুমার মজুমদার   - গল্পসমগ্র (সম্পূর্ণ গল্প) (মরণোত্তর)
 ১৯৯২ - অভিজিৎ সেন  - রহু চণ্ডালের হাড়   (উপন্যাস)
 ১৯৯৪ - সৈয়দ মুস্তাফা সিরাজ  - অলীক মানুষ (উপন্যাস)
 ১৯৯৫ - মঞ্জুশ দাশগুপ্ত,<ref
name="who"/>  সন্দীপন চট্টোপাধ্যায় - পঞ্চাশটি গল্প (গল্প)
 ১৯৯৬ - নবারুণ ভট্টাচার্য - হারবার্ট (উপন্যাস)   (২০০৭ সালে নন্দীগ্রামের সহিংসতার বিরুদ্ধে প্রতিবাদে পুরস্কার ফেরৎ) 
 ১৯৯৮ - অতীন বন্দ্যোপাধ্যায়- দুই ভারতবর্ষ (উপন্যাস)
 ১৯৯৯ - বাণী বসু- মৈত্রেয় জাতক (উপন্যাস)
 ২০০০ - নারায়ণ সান্যাল  - রূপমঞ্জরি (৩ টি খন্ড) (উপন্যাস)
 ২০০১ - সমীর রক্ষিত -দুখের আখ্যান (উপন্যাস), অমর মিত্র  - অশ্বচরিত  (উপন্যাস)
 ২০০২  - চিত্ত ঘোষাল - নির্বাচিত গল্প খণ্ড ২  (নির্বাচিত গল্প)
 ২০০২ - তপন বন্দ্যোপাধ্যায় - নদী মাটি অরণ্য (উপন্যাস)
 ২০০৪ - সাধন চট্টোপাধ্যায় - গল্প সংগ্রহ (গল্প)
 ২০০৫ - নবেন্দু ঘোষ - চাঁদ দেখেছিল (উপন্যাস), স্বপ্নময় চক্রবর্তী - অবন্তীনগর (উপন্যাস)
 ২০০৬ - ঝড়েশ্বর চট্টোপাধ্যায়  - সহিস (উপন্যাস) 
 ২০০৭ - রামকুমার মুখোপাধ্যায় -  ধনপতির সিংহলযাত্রা (উপন্যাস) 
 ২০০৮ - নলিনী বেরা - মাটির মৃদঙ্গ (উপন্যাস) 
 ২০০৯ - সমরেশ মজুমদার - কলিকাতায় নবকুমার ( উপন্যাস)
 ২০১০ - অনিল ঘড়াই - অনন্ত দ্রাঘীমা'' (রবীন্দ্রনাথ ঠাকুরের রং ও কাজের ব্যবহার সম্পর্কে অধ্যয়ন), আফসর আহমেদ- হীরে ভিখারিনী ও সুন্দরী রমণী কিস্যা (গল্প)
 ২০১১ - রবি শংকর বল - দোজখনামা (উপন্যাস)
 ২০১২ - কমল চক্রবর্তী - উপন্যাস সমগ্র (উপন্যাস) 
 ২০১৪ - রামনাথ রায় - উপন্যাস সমগ্র (উপন্যাস) 
 ২০১৬ - আবুল বাশার
 ২০১৭ - বলরাম বসাক
 ২০১৮ - সুব্রত সেনগুপ্ত
 ২০২২ - হর্ষ দত্ত
 ২০২৩ - জয়ন্ত দে
 ২০২৫ - সন্মাত্রানন্দ - নাস্তিক পন্ডিতের ভিটা (উপন্যাস)

তথ্যসূত্র 

বাংলা সাহিত্য
বঙ্কিমচন্দ্র চট্টোপাধ্যায়
ভারতীয় সাহিত্য পুরস্কার
বাংলা সাহিত্য পুরস্কার
বঙ্কিম পুরস্কার বিজয়ী
পশ্চিমবঙ্গ বাংলা আকাদেমি
পশ্চিমবঙ্গের সাহিত্য পুরস্কার
পশ্চিমবঙ্গের সংস্কৃতি
পশ্চিমবঙ্গের অসামরিক পুরস্কার ও সম্মাননা
.টিআর

.tr (.টিআর) হল তুরস্কের জন্য ইন্টারনেট প্রদত্ত রাষ্ট্রীয় সংকেত এবং ডোমেইন সাফিক্স।

আরও দেখুন 
 রাষ্ট্রীয় সংকেত।

তথ্যসূত্র

বহিঃসংযোগ 

তুরস্কের তথ্যপ্রযুক্তি
কান্ট্রি কোড টপ-লেভেল ডোমেইন
তুরস্কে যোগাযোগব্যবস্থা
তুরস্কের গণমাধ্যম
ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
আশিল দোভেরিয়া

আশিল দোভেরিয়া () (১৮০০-১৮৫৭) ফ্রান্সের একজন চিত্রশিল্পী ছিলেন। উনবিংশ শতাব্দীতে আশিল তার আঁকা নগ্ন চিত্রের জন্য বিখ্যাত হয়ে ওঠেন। আশিলের পিতা ফরাসি নৌবাহিনীতে বেসামরিক কর্মচারী ছিলেন। ১৮২২ সালে আশিল চিত্রাঙ্কন কর্মে নিজেকে পুরোপুরি নিয়োগ করেন। ১৮৩০ সালে তিনি একজন সফল চিত্রশিল্পী হিসেবে পরিচিতি লাভ করেন, তার চিত্রের বিষয় ছিলো নারী পুরুষের নগ্ন দেহ এবং যৌনমিলন।

উৎসপঞ্জি 
 
 
 Stephen Bann, 'Achille Deveria and French Illustration in the Romantic Period', Print Quarterly, vol. XXIX, no. 3, September 2012, pp. 288–299.

ফরাসি চিত্রশিল্পী
১৮০০-এ জন্ম
১৮৫৭-এ মৃত্যু
ফরাসি পুরুষ চিত্রশিল্পী
ফরাসি আদিরসাত্মক চিত্রশিল্পী
বিশ্বনাথ শর্মা (জেনারেল)

বিশ্ব নাথ শর্মা ভারতীয় সেনাবাহিনীতে একজন জেনারেল ছিলেন। শর্মা 'ভারতীয় সেনা একাডেমী'তে যোগ দেন ৫ম নিয়মিত কোর্সে এবং ১৯৫০ সালের ৪ জুন ১৬তম লাইট ক্যাভালরিতে কমিশনপ্রাপ্ত হন। ১৯৬৫ সালের পাক-ভারত যুদ্ধে শর্মা লাহোর ফ্রন্টে ছিলেন। তার দুই ভাই সোমনাথ এবং সুরেন্দ্র নাথও সেনাবাহিনীর কমিশন্ড অফিসার ছিলেন। শর্মাকে বিচ্ছিন্নতাবাদীদের সঙ্গে লড়াই করার জন্য ৬৬ সাঁজোয়া রেজিমেন্ট এবং একটি মাউন্টেন ব্রিগেডের কমান্ডার করা হয়। ১৯৮৭ সালের ১ জুন শর্মা ভারতের পূর্বাঞ্চলীয় সেনাবাহিনীর (ইস্টার্ন কমান্ড) জেনারেল অফিসার কমান্ডিং-ইন-চীফ হন। ঐ একই বছরেই তিনিই রাষ্ট্রপতি রামশর্মা ভেঙ্কাট রমনের এডিসি-জেনারেল হিসেবে নিয়োগ পান। জেনারেল শর্মা ১৯৮৮ সালের ১ জুন সেনাপ্রধানের দায়িত্ব গ্রহণ করেন এবং ১৯৯০ সালের ৩০ জুন অবসর নেন।

তথ্যসূত্র

ভারতীয় জেনারেল
পরম বিশিষ্ট সেবা পদক প্রাপক
১৯৩০-এ জন্ম
জীবিত ব্যক্তি
সেনাবাহিনী প্রধান (ভারত)
অতি বিশিষ্ট সেবা পদক প্রাপক
অরুন শ্রীধর বৈদ্য

জেনারেল অরুন কুমার শ্রীধর বৈদ্য (জন্মঃ ১৯২৬, মৃত্যুঃ ১৯৮৬) ভারতীয় সেনাবাহিনীর ১৩তম সেনাবাহিনী প্রধান ছিলেন ১ আগস্ট ১৯৮৩ থেকে ৩১ জানুয়ারী ১৯৮৫ পর্যন্ত। ১৯৪৫ সালে তিনি সাঁজোয়া শাখায় কমিশন পেয়েছিলেন।

কর্মজীবন

লেঃ কর্নেল হিসেবে 
১৯৬৫ সালে অরুন ডেকান হর্সের ব্যাটেলিয়নে কর্মরত ছিলেন। পাকিস্তান সেনাবাহিনীর ষষ্ঠ সাঁজোয়া ডিভিশনের সঙ্গে মোকাবেলা করেন তৎকালীন লেফটেন্যান্ট কর্নেল অরুন। এই যুদ্ধে অরুন পাকিস্তানের ১ম সাঁজোয়া ডিভিশনকে বড় ধরনের শাস্তি দেন। যুদ্ধ শেষ হওয়ার পর অরুন 'মহা বীর চক্র' পদক লাভ করেন।

ব্রিগেডিয়ার 
১৯৭১ সালে পাক-ভারত যুদ্ধকালীন অরুন একটি সাঁজোয়া ব্রিগেডের কমান্ড করছিলেন, ব্রিগেডটি পশ্চিম ফ্রন্টের জাফরওয়াল সেক্টরে যুদ্ধ করেছিলো। তার ব্রিগেডের সদ্যসরা পাকিস্তান সেনাবাহিনীর মাইন সরিয়েছে এবং দুর্ধর্ষ পাকিস্তানি সেনাদের পরাজিত করতে সক্ষম হয়েছিলো।

জেনারেল পদে 
১৯৭৩ সালে অরুন মেজর-জেনারেল পদবী লাভ করেন এবং সেনাসদরে সামরিক অভিযান পরিদপ্তরের পরিচালক, সাউদার্ন কমান্ড এর প্রধান স্টাফ এবং সাঁজোয়া শাখার কেন্দ্র এবং বিদ্যালয়ের প্রধান কর্মকর্তা হিসেবে কাজ করেন। ১৯৮০ সালের জানুয়ারী মাসে তাকে লেফটেন্যান্ট-জেনারেল পদে পদোন্নতি দিয়ে সেনাবাহিনী সদর দপ্তরে 'মাস্টার জেনারেল অব অর্ডন্যান্স' এর দায়িত্ব দেওয়া হয়। ১৯৮১ সালের জুন মাসে ইস্টার্ন কমান্ড এর কমান্ডার হন অরুন, এর আগে তিনি একটি কোরের জেনারেল অফিসার কমান্ডিং ছিলেন।

১ আগস্ট ১৯৮৩ তারিখে অরুন সেনাবাহিনী প্রধানের দায়িত্ব পান এবং পাঞ্জাব প্রদেশে সংঘটিত শিখদের বিচ্ছিন্নতাবাদী সশস্ত্র বাহিনীর ওপর একটি সামরিক অভিযান পরিচালনা করেন যার নাম ছিলো 'অপারেশন ব্লুস্টার'।

তথ্যসূত্র 

১৯২৬-এ জন্ম
১৯৮৬-এ মৃত্যু
সেনাবাহিনী প্রধান (ভারত)
ব্রিটিশ ভারতীয় সেনা কর্মকর্তা
ভারতীয় জেনারেল
মহারাষ্ট্রের সামরিক ব্যক্তি
দ্বিতীয় বিশ্বযুদ্ধের ভারতীয় সামরিক ব্যক্তি
সিভিল সার্ভিসে পদ্মবিভূষণ প্রাপক
মহাবীর চক্র প্রাপক
মারাঠি ব্যক্তি
গুপ্তহত্যার শিকার সামরিক কর্মকর্তা
গুপ্তহত্যার শিকার ভারতীয় ব্যক্তি
১৯৮৬-এ খুন
শিখ সন্ত্রাসের শিকার
১৯৮৬-এ ভারতে খুন
পরম বিশিষ্ট সেবা পদক প্রাপক
অতি বিশিষ্ট সেবা পদক প্রাপক
শ্রেষ্ঠ চলচ্চিত্র বিভাগে স্ক্রিন পুরস্কার

শ্রেষ্ঠ চলচ্চিত্র বিভাগে স্ক্রিন পুরস্কার হল ভারতীয় বলিউড চলচ্চিত্র শিল্পে শ্রেষ্ঠ চলচ্চিত্রের জন্য প্রদত্ত বার্ষিক পুরস্কার। ১৯৯৫ সাল থেকে এই পুরস্কার প্রদান করা হচ্ছে। প্রতি বছরের ডিসেম্বর মাসে উক্ত বছরের বা জানুয়ারি মাসে এর পূর্ববর্তী বছরের চলচ্চিত্রের জন্য এই পুরস্কার ঘোষিত হয়। যশ চোপড়া তিনবার এই পুরস্কার লাভ করেন, অন্যদিকে সঞ্জয় লীলা ভন্সালী, রাকেশ রোশন ও বিধু বিনোদ চোপড়া ২ বার করে এই পুরস্কার লাভ করেন। সাম্প্রতিক পুরস্কার বিজয়ী চলচ্চিত্র হল ২০১৯ সালের গলি বয়।

বিজয়ী চলচ্চিত্র

আরও দেখুন

 শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (ভারত)
 শ্রেষ্ঠ চলচ্চিত্র বিভাগে ফিল্মফেয়ার পুরস্কার
 শ্রেষ্ঠ চলচ্চিত্র বিভাগে আইফা পুরস্কার

তথ্যসূত্র

বহিঃসংযোগ
 

চলচ্চিত্র
সেরা চলচ্চিত্র পুরস্কার
প্রতি বৎসর হালনাগাদ করা দরকার এমন নিবন্ধ
শ্যানন পার্সার

শ্যানন পার্সার (জন্ম জুন ২৭, ১৯৯৭) একজন মার্কিন অভিনেত্রী। তিনি মার্কিন সম্প্রচার ভিত্তিক প্রতিষ্ঠান নেটফ্লিক্স-এর কল্পবিজ্ঞান দৃশ্যকাব্যসমৃদ্ধ ওয়েব ধারাবাহিক স্ট্রেঞ্জার থিংস-এ বার্বারা "বার্ব" হ্যল্যান্ড ভূমিকায় অভিনয় করার মাধ্যমে অভিনয় জীবনে আত্বপ্রকাশ করেন। এছাড়াও, তিনি মার্কিন টেলিভিশন চ্যানেল দ্য সিডব্লিউতে প্রচারিত কিশোর-কিশোরী দৃশ্যকাব্যমূলক ধারাবাহিক রিভারডেইল-এ  ইথেল মাগস চরিত্রটিতে অভিনয় করে থাকেন। তিনি ২০১৭ সালে মুক্তিপ্রাপ্ত অতিপ্রাকৃত অধীরতামূলক মার্কিন চলচ্চিত্র উইশ আপন-এ "জেইন একোস্টা" ভূমিকায় অভিনয়ের মাধ্যমে চলচ্চিত্রে অভিনেত্রী হিসেবে অভিষিক্ত হন।

কর্মজীবন
পার্সার মার্কিন সম্প্রচার ভিত্তিক প্রতিষ্ঠান নেটফ্লিক্স-এর কল্পবিজ্ঞান দৃশ্যকাব্যসমৃদ্ধ ধারাবাহিক স্ট্রেঞ্জার থিংস-এ অভিনয়ের মাধ্যমে অভিনয় জীবনে অনুপ্রবেশ করেন। ধারাবাহিকটিতে তিনি বার্বারা "বার্ব" হ্যল্যান্ড ভূমিকায় অভিনয় করেছেন, যে একজন বুদ্ধিমতী এবং স্পষ্টভাষী মেয়ে, এছাড়াও ধারাবাহিকটিতে যিনি নেন্সি হুইলার (ন্যাটালিয়া ডায়ারের) ভাল বন্ধু। যদিও ধারাবাহটিতে তার ভূমিকাটি ছোটখাটো সত্বেও, কতিপয় ব্যক্তি বা দর্শকবৃন্দরা বার্বকে তাদের প্রিয় চরিত্রগুলোর একটি বলে অবহিত করেছেন। এই ভূমিকাটি পার্সারকে আন্তর্জাতিক খ্যাতি এনে দিয়েছে, এবং এটি তাকে দৃশ্যকাব্যিক ধারাবাহিকে অতিথি ভূমিকায় অসামান্য অভিনয়ের জন্য প্রাইমটাইম এ্যামি পুরস্কার-বিভাগে এ্যামি পুরস্কার এর জন্য মনোনয়ন অর্জনে সহায়তা করেছে। 

২০১৬ সালের ৩০শে আগস্ট, ঘোষণা করা হয় যে পার্সার, মার্কিন টেলিভিশন চ্যানেল দ্য সিডব্লিউতে প্রচারিত কিশোর-কিশোরী দৃশ্যকাব্যমূলক ধারাবাহিক রিভারডেইল-এ  ইথেল মাগস ভূমিকায় অভিনয় করতে যাচ্ছেন।  ২০১৬ সালের, ৭ই সেপ্টেম্বর ঘোষণা করা হয়, পার্সার আসন্ন মার্কিন হাস্যরসভিত্তিক চলচ্চিত্র লাইফ অব এ্য পার্টি (২০১৮ সালে মুক্তির কথা রয়েছে)-তে একটি পার্শ ভূমিকায় অভিনয় করতে পারেন।  ২০১৭ সালের জানুয়ারী মাসে, জ্ঞাপিত করা হয় যে, তাকে আসন্ন কিশোর-কিশোরীদের কাহিনীর দৃশ্যকাব্য সমৃদ্ধ মার্কিন চলচ্চিত্র সিয়েরা বার্গেস ইজ এ্য ল্যুজার (২০১৮ সালে মুক্তি পাওয়ার কথা রয়েছে) এর মূল ভূমিকায়ের দাইত্ব অর্পণ করা হয়েছে।

ব্যক্তিগত জীবন
পার্সার বর্তমানে মার্কিন যুক্তরাষ্ট্রের জর্জিয়া রাজ্যের কেনেস্য শহরে অবস্থিত কেনেস্য স্টেট বিশ্ববিদ্যালয়-এ পড়াশোনা করছেন। তিনি পূর্বে তার আদি শহরে একটি নাট্যশালায় কাজ করতেন, কিন্তু নিজের অভিনয়ের প্রতি আরো মনোযোগী হওয়ার জন্য তা ত্যাগ করেন। ২০১৭ সালের ১৮ই এপ্রিল, পার্সার জনপ্রিয় সামাজিক যোগাযোগ মাধ্যম টুইটার-এ একটি বার্তায় নিজেকে উভয়কামী বলে অবহিত করেন।

চলচ্চিত্র সমূহ

চলচ্চিত্র

ছোট পর্দা

পুরস্কার এবং মনোনয়ন সমূহ

তথ্যসূত্র

বহিঃসংযোগ
 

১৯৯৭-এ জন্ম
মার্কিন টেলিভিশন অভিনেত্রী
অভয়কামী অভিনেত্রী
উভকামী অভিনেত্রী
মার্কিন যুক্তরাষ্ট্রের এলজিবিটিকিউ বিনোদনশিল্পী
জর্জিয়ার এলজিবিটি ব্যক্তিত্ব
আটলান্টার অভিনেত্রী
মার্কিন চলচ্চিত্র অভিনেত্রী
জীবিত ব্যক্তি
২১শ শতাব্দীর মার্কিন অভিনেত্রী
বিয়াঘাট ইউনিয়ন

বিয়াঘাট(Biaghat) নাটোর জেলার অন্তর্গত গুরুদাসপুর উপজেলার একটি ইউনিয়ন।

অবস্থান

ইতিহাস

আরো দেখুন

তথ্যসূত্র